ประชาชนจำนวนมากชมความงดงามเรือพระราชพิธี ในนิทรรศการขบวนพยุหยาตราทางชลมารค เนื่องในพระราชพิธีบรมราชาภิเษก
ประชาชนจำนวนมากให้ความสนใจเข้าร่วมชมความงดงามเรือพระราชพิธีในนิทรรศการขบวนพยุหยาตราทางชลมารค เนื่องในพระราชพิธีบรมราชาภิเษกประชาชนจำนวนมากให้ความสนใจเข้าร่วมชมงานนิทรรศการขบวนพยุหยาตราทางชลมารค เนื่องในพระราชพิธีบรมราชาภิเษก พ.ศ.2562 ภายใต้แนวคิด“ศิลปะบนผืนน้ำ” โดยกองทัพเรือร่วมกับไอคอนสยาม หน่วยงานภาครัฐและเอกชน จัดขึ้นเพื่อถ่ายทอดความวิจิตรของช่างศิลป์ไทยเฉลิมพระเกียรติพระบาทสมเด็จพระวชิรเกล้าเจ้าอยู่หัวประชาชนต่างกล่าวเป็นเสียงเดียวกันว่ารู้สึกดีใจและประทับใจ ที่ได้เห็นความงดงามของเรือพระราชพิธีซึ่งเป็นสิ่งที่พบเห็นได้ยาก อีกทั้งยังภูมิใจที่ได้มีส่วนร่วมในการสืบสานและรักษาเอกลักษณ์ของชาติสำหรับนิทรรศการขบวนพยุหยาตราทางชลมารคฯได้แบ่งนิทรรศการออกเป็น 3 โซน  ประกอบด้วยโซน“จากเรือรบสู่เรือพระราชพิธี” จัดแสดงเนื้อหาเกี่ยวกับการกำเนิดเรือพระราชพิธีความเป็นมาของริ้วขบวนตั้งแต่อดีตถึงปัจจุบัน การฟื้นฟูโบราณราชประเพณีขบวนพยุหยาตราทางชลมารค  โซน“ศิลปะบนผืนน้ำ” สะท้อนภาพความงดงามแห่งเรือพระที่นั่งการจัดริ้วขบวนตำแหน่งกำลังพลบนเรือการเตรียมความพร้อมของกำลังพลทุกหมู่เหล่าการจัดแสดงพายเงินพายทองและแพนหางนกยูงที่ใช้สำหรับพระราชพิธีครั้งนี้ โซน“สืบสานสายน้ำแห่งพระบารมี” จัดแสดงวีดิทัศน์สารคดีการจัดขบวนเรือพระราชพิธีฉลองสิริราชสมบัติครบ 60 ปีของรัชกาลที่ 9 เมื่อปี พ.ศ.2549 และในรัชสมัยพระบาทสมเด็จพระวชิรเกล้าเจ้าอยู่หัว วันที่ 24 ตุลาคม 2562 การจัดแสดง“ริ้วขบวนเรือพระราชพิธีจำลอง” ประชาชนที่เข้าชมงานยังสามารถใช้เทคโนโลยี AR ชมภาพขบวนเรือพระราชพิธีเสมือนจริงและเนื้อหาของนิทรรศการผ่านโทรศัพท์มือถือได้ด้วย ประชาชนสามารถเดินทางเข้าชมงานได้ตั้งแต่วันนี้ ถึงวันที่ 31 ตุลาคม 2562 ที่ชั้น M และชั้น 1 ไอคอนสยาม